Põhja prefektuuris on sirgumas uus patrullkoer
#000003
Politsei ja piirivalve ridades on üle Eesti 80 teenistuskoera, kellega liitus nüüd veel kaks kutsikat. "Aktuaalne kaamera" tutvus Põhja prefektuuri tulevase patrullkoeraga.
#000004
Kahekuuse kutsika nimi on Mike. Ta oskab juba rihmas kõndida. Sellises vanuses neljajalgse kohta on ka see päris tõsine väljakutse. Tõsi, tulevasel patrullkoeral on praegu kassi rihm, vahendas "Aktuaalne kaamera".
#000005
"Mõned päevad oleme juba koos olnud ja teineteist saanud natuke tundma õppida. /.../ Mike on oma vanuse kohta nagu ikka uudishimulik ja tahab kõike nuusutada ja vaadata ja katsuda ja kõike, mis vähegi suhu mahub, tahab maitsta," kirjeldas Põhja prefektuuri koerajuht Risto Kotkas.
#000007
Mike'ist kasvab politsei patrullkoer, kes oskab olla vajadusel kuri. Selleks, et harjuda, hakkab ta patrullis kaasas käima juba kutsikana. Selliste oskuste omandamiseks nagu näitasid Põhja prefektuuri parimad koerajuhid ja nende koerad, kulub Mike'il aega.
#000008
"Ühe koera väljaõpe kestab umbes kaks aastat. See toimub sisekaitseakadeemias teenistuskoerte koolituskeskuses ja loomulikult väljaõpe on igapäevane. Koerajuht ka teenistuskohas ja igapäevaselt tegeleb koeraga," selgitas Põhja prefektuuri juhtiv koerajuht Erkki Aivola.
#000009
Koerad elavad koerajuhi pool kodus ning iga koer politseisse tööle ei pääse. Kõik oleneb sellest, kui head omadused on kutsika vanematel. Pensionile saavad koerad umbes kümneaastaselt, kuid kõik sõltub koera tervisest.
#000010
Urmo Aava: tunnen oma vendade ees süüd
#000019
Astronoom: virmalisi näeb sageli veel kolm-neli aastat
#000031
Tallinna loomaaiale ei ole poole aastaga sobivat juhti leitud
#000041